
ЕЎРАЗІЙСКАЯ ЭКАНАМІЧНАЯ КАМІСІЯ
САВЕТ


РАШЭННЕ

	«10» чэрвеня 2022 г.
	       № 94
	              г. Нур-Султан



Аб унясенні змяненняў у Рашэнне Камісіі Мытнага саюза 
ад 27 лістапада 2009 г. № 130 у дачыненні да асобных відаў грамадзянскіх пасажырскіх самалётаў

У адпаведнасці з артыкуламі 43 і 45 Дагавора аб Еўразійскім эканамічным саюзе ад 29 мая 2014 года, пунктам 16 Палажэння аб Еўразійскай эканамічнай камісіі (дадатак № 1 да Дагавора аб Еўразійскім эканамічным саюзе ад 29 мая 2014 года), пунктам 7 дадатку № 1 да Рэгламенту работы Еўразійскай эканамічнай камісіі, зацверджанага Рашэннем Вышэйшага Еўразійскага эканамічнага савета ад 23 снежня 
2014 г. № 98, Савет Еўразійскай эканамічнай камісіі вырашыў:
1. Унесці ў пункт 7 Рашэння Камісіі Мытнага саюза ад 27 лістапада 2009 г. № 130 «Аб адзіным мытна-тарыфным рэгуляванні Еўразійскага эканамічнага саюза»наступныя змяненні:
а) падпункт 7.1.13 выкласці ў наступнай рэдакцыі:
«7.1.13. Грамадзянскія пасажырскія самалёты, якія класіфікуюцца кодамі 8802 40 003 5 і 8802 40 003 6 ТН ЗЭД ЕАЭС, якія ўвозяцца на мытную тэрыторыю Еўразійскага эканамічнага саюза па 31 снежня 2031 г. уключна з мэтай іх выкарыстання ў межах тэрыторыі дзяржавы-члена, у якую ажыццяўляецца ўвоз гэтага тавару, а таксама для перавозак паміж тэрыторыямі дзяржаў-членаў і (або) для міжнародных перавозак;»;
б) падпункт 7.1.20 выкласці ў наступнай рэдакцыі:
«7.1.20. Турбавінтавыя грамадзянскія пасажырскія самалёты, якія класіфікуюцца кодамі 8802 30 000 7 і 8802 40 001 6 ТН ЗЭД ЕАЭС, з колькасцю пасажырскіх месцаў, указанай у схеме размяшчэння пасажыраў (LOPA), адобранай упаўнаважаным органам, адказным за падтрыманне лётнай прыдатнасці паветраных суднаў, не большай чым на 90 чалавек, якія ўвозяцца на мытную тэрыторыю Еўразійскага эканамічнага саюза 
па 31 снежня 2025 г. уключна;».
2. Гэта Рашэнне ўступае ў сілу па сканчэнні 10 каляндарных дзён з даты яго афіцыйнага апублікавання. 

Члены Савета Еўразійскай эканамічнай камісіі:

	Ад Рэспублікі 
Арменія
	Ад Рэспублікі
Беларусь
	Ад Рэспублікі
Казахстан
	Ад Кыргызскай
Рэспублікі
	Ад Расійскай
Федэрацыі

	


М. Грыгаран
	


І. Петрышеэнка
	


Б. Султанаў
	А. Кажошаў
	А. Авярчук

